Diari Oficial de la Generalitat Valenciana


Sumari del DOGV 1411, del 29-10-1990 (1990/819188)

RESOLUCIÓ del Conseller d'Obres Públiques, Urbanisme i Transports, de 28 de setembre de 1990, per la qual es declara definitivament aprovat totalment el Pla General d'Ordenació Urbana de València i declara també efectuada l'esmena de deficiències ordenada per la Resolució de 28 de desembre de 1988 d'aquesta Conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1411

Data del DOGV
:   29-10-1990

Secció del DOGV
:   ALTRES DISPOSICIONS

Número del document
:   1990/819188


Data del document
:   28-09-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 28 de setembre de 1990, per la qual es declara definitivament aprovat totalment el Pla General d'Ordenació Urbana de València i declara també efectuada l'esmena de deficiències ordenades per la Resolució de 28 de desembre de 1988 d'aquesta Conselleria.  
L'Hble. Sr. Conseller d'Obres Públiques, Urbanisme i Transports amb data 28 de setembre de 1990 adoptà la resolució que tot seguit es transcriu:  
«Vist l'Acord de la Comissió Territorial d'Urbanisme de València, de 27 de setembre de 1990, sobre l'expedient de revisió d'adaptació del PGOU de València i  
Vist que, per la Resolució de 28 de setembre de 1988 del Conseller d'Obres Públiques, Urbanisme i Transports, s'aprovà definitivament el PGOU de València llevat d'algunes àrees que quedaren sense aprovació perquè no s'havien esmenat encara deficiències no substancials. La resolució fou ratificada per acord del Consell de la Generalitat adoptat el 30 de desembre de 1988.  
Vist que l'Ajuntament de València interposà un recurs de reposició contra la resolució esmentada que fou desestimat per aquesta conselleria el 27 d'abril de 1989.  
Vist que el 8 de juny de 1989 l'Ajuntament de València adoptà un acord plenari pel qual consentia expressament la desestimació del seu recurs i exposava diverses consideracions en relació amb la suspensió de l'aprovació de les àrees indicades en els paràgrafs segon i tercer del apartat 1r. A) de la Resolució de 28 de desembre de 1988, que són els paràgrafs que tot seguit es transcriuen:  
«- Illa inclosa entre els carrers Beat Gaspar Bono, Quart, passeig de la Petxina i Gran Via Ferran el Catòlic, que s'ha de qualificar com a sòl de reserva escolar "EC" en la seua totalitat, tret dels blocs d'habitatges ja construïts en la realitat física del terreny.  
- Terrenys situats junt a l'actual col·legi del Pilar entre el carrer Gorgos, avinguda de Blasco Ibánez i prolongació del carrer Rubén Darío, sobre els quals ha de suprimir-se el bloc de catorze plantes projectat i qualificar-los com a sòl escolar "EC" i xarxa viària."  
Vist que el 28 de juny de 1990 l'Ajuntament de València adoptà un nou acord plenari pel qual considerava com a règim urbanístic vigent per a les àrees indicades en els paràgrafs segon i tercer de l'apartat Ir. A) de la resolució el derivat del document d'aprovació provisional i suspés en l'acte d'aprovació definitiva.  
Adduïa l'ajuntament, en aquell acorda la suposada aprovació definitiva de planejament en les àrees esmentades per silenci positiu.  
Vist que el 31 de juny de 1990 aquest conseller va advertir l'Ajuntament de València de la necessitat de donar compliment a la Resolució de 28 de desembre de 1988 mitjançant l?esmena de les deficiències que s'hi ordenaven i va advertir-li de la possibilitat de subrogració en la competència municipal perquè l?exercira aquesta conselleria si no l?haguera efectuat l'ajuntament i manifestant, amb fonament, la inexistència d'aprovació definitiva per silenci positiu. S'atorgava, també, a aquest ajuntament, un termini de 45 dies per a efectuar l?esmena.  
Vist que el 20 de setembre de 1990 l'Ajuntament de València envià un document d'esmena on declarava que aquest havia de considerar-se complementat per l'acord plenari municipal de 8 de juny de 1989, esmentat abans.  
Vist que el 25 de setembre de 1990 aquest conseller dictà una resolució per la qual encomanava a la Comissió Territorial d'Urbanisme de València les qüestions següents: a) dictaminar sobre la possible suficiència del document municipal per a omplir la resolució esmentada, b) resoldre les qüestions procedents pel que fa a la subrogació en la competència municipal per tal d'esmenar les deficiències mencionades, si s'escaigués, i facultar-la per a subrogar-se i per a redactar, si calgués, la documentació complementària necessària i elevara les actuacions a la consideració d'aquest Conseller.  
Vist que la Comissió Territorial d'Urbanisme de València, en sessió ordinària de 27 de setembre de 1990, acordà: a) dictaminar la insuficiència de la documentació municipal examinada; b) acordar la subrogació en la competència municipal per a esmenar el planejament; c) aprovar, en l?exercici d'aquesta subrogació, una documentació complementària elaborada per la Direcció General d'Urbanisme i Ordenació Territorial de la Generalitat, i d) elevar les dues documentacions, la municipal i la de la mateixa comissió, a aquest conseller perquè resolgués sobre la aprovació definitiva.  
Atès que la Resolució d'aquesta Conselleria, de 28 de desembre de 1988, és eficaç i executiva, i se li ha de donar compliment, s'han d'esmenar les deficiències de planejament que s'hi assenyalen perquè resulten definitivament aprovades les àrees suspeses del Pla General de València.  
Atès que l'Acord plenari de l'Ajuntament de València, de 8 de juny de 1989, notificat l'endemà a aquesta Conselleria, no esmenà les deficiències assenyalades en aquella Resolució de 28 de desembre de 1988, segons es dedueix comparant el contingut dels dos actes.  
Atès que cap de les àrees suspeses d'aprovació per la Resolució d'aquesta Conselleria de 28 de desembre de 1988 ha estat objecte, en cap cas, d'ulterior aprovació definitiva ni expressa, ni per silenci positiu, sense que es puga considerar aprovació presumpta pel transcurs de 6 mesos desde la notificació a aquesta conselleria de l'acord municipal de 8 de juny de 1989, per les raons següents:  
1.ª Perquè aquest acord municipal, en els seus termes literals, no aprovava cap planejament per a la seua elevació a la consideració d'aquest conseller, ni tan sols reiterava una sol·licitud d'aprovació definitiva en relació amb el document d'aprovació provisional, el qual no es mencionava expressament. Es per aixà que de l'acord municipal comentat no es dedueix que hi haja requisits preliminars que requereix l'aprovació per silenci d'un pla.  
2.ª Perquè, una vegada dictat acord resolutori sobre l'aprovació definitiva de contingut suspensiu, i manifestant la necessitat d'esmenar el document de planejament que ara s'examina, ja no cap l'aprovació presumpta d'aquest mateix document sinó, com a màxim, la seua aprovació en via de recurs. Així ho exigeix el procediment regulat en els articles 41 de la Llei del Sòl i 132 i següents del Reglament de Planejament i, també, com a conseqüència del principi jurídico-administratiu pel qual no cap l'aprovació per silenci que revoque un acte exprés, segons l'article 43.1.c de la Llei de Procediment Administratiu.  
3.ª Perquè l'ajuntament fins al 20 de setembre passat no envia a aquesta conselleria cap document de planejament al qual es pogués aplicar silenci aprovatori i, per això, aquest queda exclòs per prohibició expressa de l'article 133.2 del Reglament de Planejament i per incompatibilitat amb l'article 55.1 de la Llei del Sòl, que requereix que hi haja suport documental que, en tot cas, done fe de la vigència del planejament aprovat.  
4.ª Perquè és inadmissible l'aprovació territorialment parcial d'un pla, per via de silenci, com addueix l'ajuntament, ja que no ho permet l'article 41 de la Llei del Sòl, que exigeix per a tota aprovació definitiva que l?òrgan competent per a atorgar-la haja pogut examinar el pla sotmès a la seua consideració en tots els aspectes, i, en aquest cas, hi ha aspectes que no han estat sotmesos a la consideració d'aquest conseller fins al 20 de setembre passat.  
A més, una aprovació presumpta en aquestes condicions parcials contradiu els fonaments que legitimen aquest model excepcional de resoldre sobre l'aprovació dels plans, com són la desitjable celeritat del procediment i l'interès públic en la vigència de la nova ordenació urbanística, fonaments inconciliables amb les presents actuacions, ja que., fins fa poc, l'ajuntament no va elaborar ni va enviar els documents corregits en relació amb la resta de punts de la Resolució de 28 de desembre de 1988, aliens a aquest polèmic i hipotètic silenci positiu.  
Atès que la competència per a emplenar l'esmena de deficiències corresponia, originàriament, a l'ajuntament afectat i era possible la subrogació en ella pels òrgans urbanístics de la Generalitat en el cas que l'ens local no l'exercités, en virtut dels articles 5.4 i 33 de la Llei del Sòl, i després de l'advertiment cursat segons l'article 60 de la Llei 7/85 de 2 d'abril.  
Atès que l'Ajuntament no ha exercitat la seua competència per a esmenar el document de PGOU després de vèncer el termini de 45 dies que se li indicà per a això a l?efecte previst en el mencionat article 60 de la Llei 7/85, de 2 d'abril. Això és així perquè el termini va vèncer el passat 22 de setembre i ja que el dictamen de la Comissió Territorial d'Urbanisme, emès el mateix mes, denuncia la falta d'esmena de les deficiències assenyalades en els paràgrafs segon i tercer de l'apartat 1r. A) de la Resolució de 28 de desembre de 1988.  
Atès que aquesta comissió va subrogar en la competència per a esmenar, fent ús de les atribucions que li confereix l'article 5.4 de la Llei del Sòl i degudament facultada per a això per la Resolució d'aquest conseller de 25 de setembre de 1990.  
Atès que, com a conseqüència de l?esmentada subrogació la Comissió Territorial d'Urbanisme acordà aprovar la documentació complementària de l?enviada per l'Ajuntament de València per tal de realitzar un document que donarà compliment íntegre a la Resolució d'aquesta conselleria de 28 de desembre de 1988, per a elevar-lo a aquest conseller a fi que resolgués sobre l'aprovació definitiva, tot això en compliment del que se li havia encomanat.  
Atés que els dos documents són complementaris i compatibles entre ells perquè fan referència a qüestions i àmbits territorials diferents i, junts, donen compliment a la Resolució de 28 de desembre de 1988 i s'ajusten a les exigències de la legislació vigent i, particularment, a les del Reglament de Planejament Urbanístic aprovat pel Reial Decret 2159/78, de 23 de juny i han estat formulats per òrgan competent per a això.  
Fent ús de les atribucions que em confereixen els articles 35 i 41 de la Llei del Sòl, l'article 132 del Reglament de Planejament i l'article 3 del Decret 137/90, de 30 de juliol del Consell de la Generalitat, he resolt:  
Declarar definitivament aprovat el Pla General d'Ordenació Urbana de València en la seua totalitat i declarar, així mateix, efectuada l?esmena de les deficiències ordenada per la Resolució de 28 de desembre de 1988 d'aquesta Conselleria. L'esmentada esmena s'entén realitzada de la manera següent:  
a) En relació amb els àmbits territorials indicats en els paràgrafs segon i tercer de l'apartat Primer A) de la citada resolució que es transcriuen en el quart "vist" d'aquesta, l?esmena s'entén realitzada mitjançant la documentació realitzada per la Comissió Territorial d'Urbanisme de València.  
b) En relació amb la resta dels àmbits i aspectes pendents de correcció, l?esmena s'entén realitzada mitjançant la documentació enviada a aquesta Conselleria per l'Ajuntament de València el 20 de setembre de 1990.  
Contra aquesta Resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la notificació de la resolució del recurs de reposició, si aquesta fos expressa, o en el termini d'un any des de la data d'interposició del recurs, si no fos motiu de resolució; tot açò sense perjudici de la interposició de qualsevol altre recurs que s'estime procedent  
Valencia 28 de setembre de 1990.   
El Conseller d'Obres Públiques, Urbanisme i Transports: Eugenio Burriel de Orueta.